18.7.2022
FI
Euroopan unionin virallinen lehti
C 275/93
suojelualueiden menetykseen liittyvien tuotteiden on kuuluttava sen soveltamisalaan.
Erityistä huomiota on kiinnitettävä kumiin, maissiin, banaaneihin, sokeriruokoon ja kaikkiin soijalla ruokituista eläimistä saatuun lihalajeihin (kuten sianliha ja siipikarjanliha).
ETSK kehottaa painokkaasti laatimaan puumassainventaarion EU:n tasolla.
Tämä asia olisi ratkaistava lähitulevaisuudessa.
Asetuksessa käytettyjen keskeisten määritelmien (esim. ”metsäkadon aiheuttamattomuus” tai ”metsän tilan heikkeneminen”) olisi vastattava FAO:n määritelmiä.
Mukautetut määritelmät tai FAO:n määritelmiin vain osittain pohjautuvat määritelmät luovat vain tulkinnanvaraa ja saattavat siten aiheuttaa oikeudellista epävarmuutta talouden toimijoille.
4.3 Asetuksen noudattamisen valvonta on jäsenvaltioiden toimivaltaisten viranomaisten käsissä.
Ehdotetun lainsää­ dännön tehokkuus riippuu siten sille annetusta etusijasta ja viranomaisten toiminnallisista valmiuksista kussakin jäsenvaltiossa.
Ensisijaisesti olisi varmistettava tarvittavien varojen osoittaminen sekä se, että jäsenvaltioissa on käytössä asiaankuuluvat järjestelmät.
Nimenomaiset investoinnit tietotekniikkainfrastruktuuriin, henkilöresursseihin ja kunkin jäsenvaltion viranomaisten toiminnallisten valmiuksien lisäämiseen tehokasta ja asianmukaista seurantaa, vertailua ja riskinarviointia varten ovat tärkeitä.
Tähän tarkoitukseen olisi hyödynnettävä tekoälyä.
Yhteisöjen, joihin asetusta sovelletaan, olisi otettava käyttöön avoin seurantajärjestelmä (mukaan lukien asianmukaista huolellisuuttaa koskevien raporttien julkaiseminen muodossa, joka ei vaaranna luottamuksellisia liiketoimintatietoja).
Kyseeseen tuleva aikaraja on asetettava menneisyyteen, jotta ei sallita metsäkadon jatkuvan.
4.4 Asetuksessa keskitytään metsäkatoon ja metsien tilan heikkenemiseen, jotka ovat yhteydessä tiettyjen hyödykkeiden ja valmisteiden tuotantoon ja kulutukseen Euroopassa.
Siinä ei kuitenkaan käsitellä muita hyvin tärkeitä sosiaalisia ja ekologisia kysymyksiä, jotka liittyvät asetuksen kattamien valmisteiden tuotantoon.
Todettakoon erityisesti, että valittu lähestymistapa ihmisoikeuksien suojeluun nähden perustuu yksinomaan kansallisen oikeudellisen kehyksen nojalla sovellettaviin lakeihin.
Tämä jättää merkittäviä puutteita, kun ajatellaan alkuperäiskansojen ja paikallisyhteisöjen maaoikeuksien turvaamista ja muita kansainvälisiä ihmisoikeusnormeja.
Komitea kehottaa komissiota harkitsemaan ehdotuksensa täydentämistä ohjeilla, jotka koskevat toimitusketjujen asianmukaisen huolellisuuden velvoitetta ja riskinarviointia kullakin hyödykkeiden alalla.
Ohjeisiin olisi sisällytettävä mahdollisia tietolähteitä, joita asianomaiset vastuulliset toimijat voisivat hyödyntää, kuten sertifiointijärjestelmät, jotka täyttävät tietyt vähimmäisvaatimukset.
Tavoitteena olisi oltava johdonmukaisten järjestelyjen perustaminen vastuullisia ja metsäkatoa aiheuttamattomia tuotantoketjuja varten.
Tämän pohjana on useiden olemassa olevien sertifiointijärjestelyjen parissa tehty tärkeä työ.
4.5 Viimeistään viisi vuotta asetuksen voimaantulon jälkeen komissio arvioi sekä sen vaikutusta maanviljelijöihin, erityisesti pientilallisiin, alkuperäisväestöihin ja paikallisiin yhteisöihin että mahdollista lisätuen tarvetta.
Ehdotetussa asetuksessa säädetään myös, että on arvioitava, tarvitaanko uusia kaupan helpottamisen välineitä, joilla tuetaan asetuksen tavoitteiden saavuttamista sertifiointijärjestelyjen tunnustamisen kautta, sekä näiden välineiden toteuttamiskelpoisuutta.
Komitea katsoo kuitenkin, että sertifioinnin rooli ja vaikutus maanviljelijöihin, myös pientilallisiin ja paikallisiin yhteisöihin, ovat olennaisia ehdotetun asetuksen toiminnan sekä sen vaikutuksen – niin tarkoitetun kuin tahattomankin – kannalta.
Ne on otettava ennakkoarviointien kohteeksi, ja näistä ennakkoarvioinneista saadut päätelmät on otettava huomioon asetuksessa ennen sen voimaantuloa.
4.6 Pk-yrityksiä koskevat vapautukset ja maiden vertailuanalyysijärjestelmään perustuva yksinkertaistettu asianmukaisen huolellisuuden velvoite eivät saisi jättää säädökseen aukkoja, jotka voisivat tehdä asetuksesta tehottoman.
Asetuksen ei tulisi kuitenkaan synnyttää tarpeettomia hallinnollisia rasitteita ja kustannuksia.
Ihmisoikeuksia ja ympäristöoikeuksia yritystoiminnassa käsittelevä EU:n julkinen luokituslaitos (3) voi auttaa pk-yrityksiä täyttämään velvoitteensa.
Komission olisi arvioitava huolellisesti, ovatko ehdotetut säännökset, jotka koskevat sijainnin paikannusta yksittäisten maa-alojen tasolla ja todistamisvelvollisuuksia alhaisen riskin maissa, oikeasuhteisia tai tarpeellisia.
Osa vaatimuksista johtaisi EU:ssa ristiriitoihin jäsenvaltioita koskevaan toissijaisuusperiaatteeseen liittyen ja aiheuttaisi ennen kaikkea kohtuuttomia rasitteita pientilallisille, joiden osuus EU:n tuotannosta on huomattava.
Luokittelun tarkat kriteerit on avoimuuden nimissä julkaistava.
Pienmetsänomistajia EU:ssa ja sen ulkopuolella on tuettava metsänhoidon kestäväpohjaisuuden parantamisessa, kestävän rahoituksen hankkimisessa ja kestävyysperiaatteiden mukaisten metsätuotteiden tarjoamisessa.
4.7 Asetuksen 22 ja 24 artikla sisältävät säännöksiä, jotka koskevat asetuksen vastaisten hyödykkeiden tai tuotteiden vetämistä markkinoilta ja mahdollista tuhoamista.
Tämä olisi useimmissa tapauksissa ristiriidassa muiden tärkeiden EU:n toimintapolitiikkojen ja periaatteiden kanssa, mukaan lukien niiden, jotka koskevat ruokahävikin vähentämistä.
ETSK suosittaakin, että komissio harkitsee näitä säännöksiä uudelleen, jotta vältetään arvokkaiden resurssien tuhoaminen.
Ehdotetun asetuksen (3 artikla) nojalla puutavaraa, joka on saatu laillisesta (luvallisesta) metsän raivaamisesta pelloksi, ei
(3)
Ks.
ETSK:n oma-aloitteinen lausunto aiheesta ”Yhdistyneiden kansakuntien sitova sopimus yrityksistä ja ihmisoikeuksista”, kohta 1.15 (EUVL C, C/97, 24.3.2020, s. 9).